  Майя Бывальцева 2020-тӥ арын Этнографияя бадӟым диктант оналйн амалэн ортчоз. Отчы Россиын но кунгож сьӧрын улӥсьёс пыриськыны быгатозы. Со сярысь ужрадэз радъясьёс ивортӥзы. Юанъёслы валэктонъёс 3-8 шуркынмонэ сётыны луоз. Соосты 3-тӥ шуркынмонэ 1 часын ужрадлэн нимлыко  поттозы Тест музэн диктантын 30 юанъёс луозы: кызез – вань пыриськисьёс понна огкадь, дасэз – котькуд улосвыл понна пӧртэм. Вань юанъёслы шонер валэктонъёс сётэм понна 100 балл басьтыны луоз. Диктантэз гожтыны 45 минут висъяське. Собере юанъёсты ворсалозы. Йылпумъянъёсын сертификатэз электрон амалэн соку ик кылдытозы. Таяз арын пыриськисьёс шонер валэктонъёсты тодыны но источникъёс вылэ чӧлскетъёсты соку ик басьтозы 2020-тӥ арын Этнографияя бадӟым диктант витетӥзэ ортчоз ни. Акция Калыкъёслэн огазеяськон нуналзылы тупатэмын, асьме элькунын ужрад Удмуртилэн кунлыкезлы 100 ар тырмонэз пусъён улсын радъяськоз. Тодэ вайытом, таяз арын нырысьсэ Удмуртиын улӥсьёс диктантлы улосвыл юанъёсты кылдытонэ пыриськизы. Вожвылъяськонэ этнографиен, этнологиен, географиен но историен герӟаськем 50-лэсь трос юанъёс вуизы. Ватсалом, ньыль арскын этнографи диктантэ 46 кунъёсысь 1 миллион 200 сюрс адями пыриськиз ни. 2019-тӥ арын Удмуртиын 10 сюрслэсь трос адями диктантэз гожтӥз. Ужрадэз Йӧскалык ужпумъёъся федерал агентство но Удмуртиысь йӧскалык политикая министерство радъяло.  Тегъёс: Мерлык Лулчеберет Ижкар Удмуртия этнография йӧслыкъёс Удмуртилэнкунлыкезлы100ар йӧскалыкполитика 100ар  